4 Petua Mujarab, Mudah dan Murah Wajib Cuba Untuk Dapatkan Hasil Tanaman Yang Optimum

Berkebun memang seawal kewujudan manusia di muka bumi ini dah mula dilakukan. Tapi kita pernah tak terfikir macam mana mereka berkebun, baja apa yang mereka gunakan untuk galakkan pertumbuhan tanaman?

Tak perlu pergi jauh, kita tengok nenek moyang kita berkebun. Walaupun dulu tak ada internet dan kurang sumber untuk mereka belajar bercucuk tanam, namun hasilnya tetap mengagumkan. Semuanya mereka belajar dari pengalaman dan pemerhatian serta perkongsian dari mulut ke mulut. Tidak perlu guna bahan-bahan rumit, tidak membeli perkakas yang hebat dan mahal usaha kebun mereka tetap mampu mengisi perut dan paling hebat boleh berniaga.

Nak tahu apa yang mereka lakukan? Ini antara tip mudah yang digunakan oleh orang yang terdahulu daripada kita untuk mengusahakan kebun mereka.

Air Basuhan Beras

Orang dulu-dulu, air basuhan berasnya tidak dibuang. Banyak manfaatnya bukan sekadar sebagai salah satu bahan penapaian makanan, malah tidak kurang untuk kecantikan dan tanaman. Anda punya dua pilihan sama ada terus gunakan air basuhan beras tersebut atau peramkan semalaman sebelum dijadikan sebagai siraman. Tapi ingat, siram terus pada tanah tau.

Air basuhan perut ikan

Air basuhan perut ikan antara petua lama yang masih digunakan sehingga kini. Cuma bezanya, nak lebih mantap air basuhan tadi di peram bersama perut dan kepala ikan sekali. Bagi peminat orkid, ini antara baja mujarab yang wajib anda cuba untuk dapatkan bunga orkid yang mewah.

Tanam atau Pindah Pokok Di waktu Petang

Kenapa waktu petang? pagi sehingga tengah hari merupakan waktu pokok aktif melakukan fotosintesis. Jadi selepas dari waktu itu, keperluan harian tanaman telah mencukupi. Sebab itu, petua orang-orang tua kalau nak pindah kan pokok, lakukan di waktu petang supaya pokok tak terkejut. Lagi pun dah nak menjelang senja ke malam, pokok dah mula tidur. Baru lah ia mudah stabil selepas dipindahkan.

Garam Kasar Elak Serangga Perosak

Perasan tak dulu-dulu garam kasar berketul nenek kita suka beli banyak-banyak. Bukan sekadar digunakan pada masakan, malah untuk kesihatan. Untuk tanaman pula ia berupaya mengatasi masalah serangan serangga terutamanya siput, ulat beluncas, semut dan pelbagai lagi, nenek kita akan taburkan garam sekeling tanaman. Tapi untuk tanaman berdaun terutamanya sayur, perlu hati-hati. Terlebih akan menyebabkan tanaman mudah lecur dan medium boleh jadi alkali juga.

Remayong atau ceylon spinach merupakan tumbuhan tropika yang tumbuh menjalar di kawasan bertanah lembap. Lebih dikenali dengan nama botaninya Basella spp. dipercayai berasal dari India Selatan.

Di Asia, remayong dikenali dengan berlainan nama seperti bayam Ceylon, bayam Malabar, mana choy (Cina), mong toi, mung towi (Vietnam), alugbati (Filipina), pui saag (Bengali), genjerot, gondola (Indonesia), Phakpang, phakplang, plakplang yai (Thailand) dan baselle atau brede (Peranchis).

Walaupun tumbuhan remayong biasanya sangat gemar ditanam di kalangan keluarga Asia Selatan, kini ianya mula popular dikalangan penduduk negara beriklim tropika dan sederhana di Amerika, Australia, dan Eropah kerana ianya digemari kerana berkhasiat dan lembut.

Pokok remayong adalah tumbuhan saka dan tumbuh sebagai tanaman herba yang sesuai ditanam di tanah yang subur dengan iklim panas dan lembab. Mudah dibiakkan dengan menggunakan biji benih atau keratan batang. Ia mudah dibiakkan namun mempunyai jangka hayat yang pendek.

Pokok remayong mengeluarkan bunga berwarna putih atau putih-merah muda bergantung kepada spesies dan ungu dari tangkai yang mempunyai buah beri hitam. Remayong boleh dituai selepas 35 – 45 hari ditanam dengan memotong bahagian pucuk. Pucuk remayong enak jika digoreng bersama perencah udang atau bilis seperti memasak kangkong atau bayam.

Remayong adalah sayur-sayuran berdaun hijau yang digemari dalam masyarakat Asia Timur kerana profil fitonutriennya yang sihat. Remayong didapati sangat rendah kalori dan lemak (100 gram daun mentah menyediakan hanya 19 kalori). Walau bagaimanapun, ia memegang sejumlah besar vitamin, mineral dan antioksidan.

100gm Remayung = 8000 IU Vitamin A atau 267% daripada keperluan harian yang disyorkan

Daun segar remayong hijau adalah sumber yang kaya dengan beberapa antioksidan pigmen karotenoid, penuh dengan kadungan penting seperti ß-karoten, lutein, zeaxanthin. Sebatian ini mampu bertindak sebagai pelindung terhadap radikal bebas dalam oksigen dan spesies oksigen reaktif (ROS) yang memainkan peranan penyembuhan dalam penuaan dan pelbagai proses penyakit.

Dalam 100 gm daun segar dapat menyediakan 8000 IU atau 267% daripada keperluan  harian yang disyorkan oleh RDA. Selain dari itu remayong mempunyai lebih banyak kandungan vitamin C, vitamin B kompleks seperti folat, vitamin-B6 (pyridoxine), riboflavin dan zat besi yang mampu membantu tubuh manusia mengembangkan daya tahan terhadap agen-agen berjangkit dan membuang radikal bebas oksigen berbahaya.

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

1. Medium/tanah
Strawberi memerlukan medium tanaman yang peroi dan bersaliran baik. Yang menjadi keutamaan ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

2. pH Medium
Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

3. Pencahayaan
Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

4. Keperluan saiz kawasan
Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

5. Siraman
Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

6. Baja
Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitasnya tidak optimum, jangka hayat tanaman lebih tahan lama berbanding penggunaan baja kimia.

7. Pemangkasan
Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Ramai yang mengimpikan untuk memiliki sebuah kediaman yang tenang dan mempunyai privasi optimum. Betul tak? Namun apa kan daya, hiruk pikuk dan kebisingan terutamanya dari jiran berhampiran di tambah pula jalan yang menjadi laluan utama tidak memberi peluang dan kelebihan keapda anda. Tapi, ini tidak bermakna anda perlu melupakan untuk memiliki sebuah kediaman yang kalis bising dan mempunyai privasi buat seisi keluarga. Solusi terbaik adalah dnegan menggunkan elemen-elemn landskap seperti berikut

SOUND BARRIER

Perasan tak ada Kawasan highways tertentu, terutamanya yang berhampiran dengan Kawasan perumahan, pihak tol akan menggunakan tembok tinggi. Ia bukan sahaja untuk tujuan mengawal pemandangan di Kawasan yang diletakkan. Ia juga bertujuan mengurangkan impak bunyi bising dari kenderaan. Anda boleh gunkan konsep yang sama iaitu dengan menggunakan tembok dinding lebih 3 meter, hanya kemasanya sahaja perlu ditukar menjadi sesuati yang lebih cantik seperti penggunaan batu bata atau send stone

PAGAR

Untuk mewujudkan privasi yang optimum pada kediaman anda, jangan guna pagar biasa yang warna hijau tu. Sebaiknya pilih material yang lebih padu seperti konkrit, kayu dan sebagainya untuk hasil yang lebih baik, menarik dan cantik

POKOK DAN TUMBUHAN RENEK

INSTRUMEN ALAMI

Untuk memecah kebinsingan dari kenderaan yang lalu lang atau aktiviti jiran yang kruang menyenangkan, apa kata tambah instrument alami seperti pancuran air. Ia bukan sekadar melenyapkan pencemaran udara yang terdapat dipersekitaran anda malah memberi terapi minda secara tidak langsung


8 Jenis Serangga Yang Wajib TERNAK Di Laman Untuk Membantu Menyelamatkan Tanaman

Kebiasaannya, kalau nampak serangga di sekitar laman mesti anda ingat ia satu ancaman kepada tanaman. Sebenarnya, tidak semua serangga pemusnah taman, ada juga yang memberi manfaat. Berikut, 10 jenis serangga yang anda patut ternak di laman atau kebun.

1. Mentadak mentadu
Dah lama betul tak tengok mentadak mentadu ni kan. Apa yang akan anda lakukan jika jumpa serangga yang mempunyai karekter menarik ni? Mesti anda akan tanya, “Mentadak Mentadu, Macam mana _____ tidur?” betul tak. Tapi sebenarnya serangga ini datang ke laman anda atas tujuan hakikinya. iaitu mencari makanan.

Makanan kegemaran mentadak mentadu adalah seperti grub, pepijat, aphid, belalang, cengkerik, lalat dan lain-lain. Mentadak juga dikategorikan sebagai serangga yang pelahap kerana tabiat makanan nya yang laju dan cepat. Jadi, ia boleh memusnahkan serangga perosak yang terdapat di laman anda dengan cepat.

2. Lebah
Lebah membantu pendebungaan. Jika anda ada tanam pokok seperti tomato, tembikai, timun, pokok kelapa atau apa sahaja lah yang memerlukan pendebungaan untuk menghasilkan buah, lebah adalah pembantu yang terbaik.

Selain itu juga, ia mampu memberi hasil tuaian yang paling berkhasiat di dunia iaitu madu. Lebah juga, dikategorikan sebagai pollinators terbaik di dalam kitaran hidup tanaman. Oleh itu, kalau ada lebah di rumah tu, selagi tak mengancam keselamatan anda bela je lah.

3. Ladybugs (ladybird)
Ladybugs adalah antara serangga yang mempunyai karakter yang paling unik, comel dan menarik kalau ada di laman anda. Keterujaan akan terpancar bila anak anda tengok serangga ni kan. Secomel-comel serangga ni, namun tersembunyi satu sisi yang tak pernah orang perasan.

IA MERUPAKAN PEMANGSA. Dengar macam ganas je kan. Sebenarnya, ladybugs suka makan serangga yang kerap mendatangkan masalah kepada tanaman anda seperti Aphids, Whiteflies, Scale insects dan pelbagai lagi.

4. Rama-rama
Rama-rama juga merupakan serangga yang berfaedah kepada laman anda. Memang lah beluncas nya akan makan daun tanaman, tapi ia boleh dikawal dan dia makan pun bukan nya pokok tu mati terus. Malah kalau gondol pun di makan, pucuk atau tunas baru akan lebih banyak tumbuh dan cantik.

Selain menceriakan laman anda dengan pancaran warna nya yang unik dan menarik, Rama-rama sebenarnya adalah antara agen yang diperlukan untuk melakukan pendebungaan.

5. Lacewings
Lacewings amat membantu untuk menyingkirkan aphids atau bena dan whiteflies di laman anda. Ia memusnahkan serangga perosak ini dari peringkat lava lagi.

Lacewig akan bertelur di atas lava whiteflies dan aphids. Apabila ia menetas, lava lacewing akan menjadikan whiteflies dan aphids tadi sebagai sumber makanan. Kalau anda nak lacewings datang ke laman anda, pastikan tiada ancaman dari semut kerana semut akan memakan telur lacewings dan melindungi aphids.

6. Pepatung
Selain sebagai indicator kepada kualiti persekitaran, Serangga purba ini menjadikan nyamuk, lalat, kupu-kupu, lalat buah dan pelbagai lagi sebagai makanan.

Menarik minat pepatung untuk menjadikan laman anda sebagai habitat mereka adalah salah satu langkah proaktif kalau anda merancang untuk menghasilkan sebuah kebun organik. Cara nak tarik minat mereka tak susah pun, hanya perlu sedia habitat mengikut keperluan mereka walaupun hanya pada saiz 1 kaki x 1 kaki sahaja.

7. Cacing tanah
Tak perlu diterangkan dan dipertikaikan lagi keperluan cacing tanah ini terhadap semua tanaman. Salain banyak membantu memulihkan sturktur tanaman, tinja yang dihasilkan oleh cacing mempunyai nutrient yang tinggi untuk tanaman.

Oleh itu, kehadiran cacing tanah di laman perlu dipupuk dan dirangsang lebih banyak.

8. Lebah bumble
Lebah bumble adalah antara lebah yang digunakan untuk tujuan pendebungaan. Namun saiznya lebih besar berbanding yang lain. Walaupun ia bersaiz besar dan kehadiran nya lebih jelas membuatkan kita panik, sebenarnya serangga ini tidak akan menyerang jika tidak diancam.

Kebiasaanya, lebah jenis ini hidup di dalam tanah atau di dalam batang kayu yang berlubang. Madunya jarang diambil, namun ia juga agen terbaik dan lebih cepat melakukan pendebungaan.

9. Labah-labah
Kelihatan, labah-labah memang menyeramkan. Tetapi sebenarnya ia adalah salah satu serangga yang mempunyai faedah kepada laman anda. Memang ada sebahagian kecilnya akan memberi masalah, tapi secara asasnya tidak. Ia membantu laman anda terhindar dari serangan nyamuk, lalat, belalang, semut, bena dan apa sahaja serangga jenis terbang.

Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya.

Inilah hasilnya. Yang ini dah boleh guna untuk masakan anda.

Semua sedar akan kepentingan kesihatan. Maka wujudlah pelbagai produk kesihatan di pasaran. Tapi, orang dulu-dulu tetap kekal sihat tanpa sebarang ubat-ubat yang diambil orang moden sekarang. Rupanya, mereka amalkan herba dan ulaman tertentu. Jadi, bagi kaum wanita yang nak kekal cantik dan awet muda, ini jerba daan ulam yang WAJIB anda amalkan:

Cekur
Rizom atau umbisi cekur mempunyai aroma yang agak lembut, Rizom cekur mengandungi sebatian minyak pati sineol, borneol, kamphere, asid sinamik dan beberapa sebatian minyak yang lain. Antara khasiat cekur nie adalah seperti berikut :

1. Tonik lepas bersalin, bagi mengecutkan rahim.
2. Menyembuhkan kembung perut,
3. Melegakan perut memulas
4. Mengurangkan bengkak.
5. Melancarkan Haid.
6. Melegakan batuk.
7. Sakit urat saraf
8. Senak perut
9. Buang angin
10. Sakit sendi.
11. Muntah

Daun cekur muda dimakan sebagai ulam atau dibuat kerabu. Rizomnya juga digunakan sebagai ramuan masakan. Orang jawa kat malaysia nie gunakan rizom cekur untuk buat kuih tempeyek, Orang melayu dulu-dulu gunakan rizom cekur, jerangau dan rempah-rempah lain untuk mengubati malaria. Kat indonesia cekur digunakan oleh wanita lepas bersalin untuk panaskan bahagian perut, bengkak dan kebas otot

Pegaga
Nama saintifik bagi daun pegaga ini ialah Centella asiatica. Ulam ini mudah ditanam kerana sifatnya yang menyerap air, terutamanya di kawasan tropika yang terbuka di padang rumput, kebun, ladang, tepi jalan dan sebagainya. Kat semak-samun rumah yang lama ditinggalkan pun boleh jumpa sebab survival rate dia tinggi gila!

Daun pegaga kaya dengan pelbagai zat makanan seperti protein, gentian, zat besi, vitamin A dan C. Kerana khasiat yang banyak ini, pegaga dikatakan boleh merawat parut, masalah selulit wanita, merangsang peredaran darah dan menjadi agen antipenuaan.

Daun pegaga boleh dimakan begitu saja, direbus, dikisar menjadi air minuman dan disapu pada kulit. Apabila disapukan pada kulit, sifat antibakteria, antikuman dan antiradang yang ada pada pegaga dapat mempercepatkan pemulihan luka dengan merawat tisu yang rosak dan mengurangkan parut.

Masalah keputihan dan haid yang sering dialami oleh wanita juga dapat diatasi dengan mengamalkan daun pegaga. Ia mampu melancarkan aliran darah dan merawat masalah kegatalan faraj wanita yang berpunca dari keputihan.

Kacang botol
Nama saintifik bagi kacang botol ialah Psophocarpus tetragonolobus. Khasiatnya termasuklah melambatkan penuaan, memastikan kandungan dalam keadaan sihat, membantu masalah penglihatan dan membantu dalam mengurangkan berat badan. Kacang botol ni sangatlah sesuai kepada korang-korang yang tengah diet tu sebab kandungan kalorinya yang rendah.

Vitamin C dalam kacang botol membantu mengelakkan penyakit jantung, strok dan kanser kerana kandungan antioksida yang sangat kuat. Vitamin A dia pulak membantu mengelakkan kerosakan DNA. Last sekali, vitamin B dia membantu meningkatkan tenagasekaligus memberi mood yang baik.

Fiber sangat penting dalam imun sistem badan kita jadi dengan memakan kacang botol ia membolehkan pertumbuhan bakteria probiotik (bakteria baik) dalam kolon badan kita dan enzim hidup untuk meningkatkan kesihatan badan. Kacang botol juga mengandungi kalsium dan fosforus untuk membantu pembentukan tulang yang kuat.

Seronok IMPIANA tengok ada antara geng dekor yang dah mula hias kediaman dengan tanaman indoor yang mengghijau. Banyak manfaatnya tanaman indoor ni. Bukan sahaja membekalkan oksigen tambahan ia berupaya mengurang pencemaran di dalam kediaman.

Artikel berkaitan:

Selain penggunana tanaman renek sebagai hisan di atas meja, tanaman indoor yang bersaiz besar sesuai di letakkan di sudut-susut kediaman. Ada antaranya yang boleh mencapai ketinggian lebih 3 kaki dan kewujudnya menjadi elemen hiasan menarik di dalam kediaman. Berikut, tanaman indoor bersaiz besar:

1. POKOK PINE (NORFOLK ISLAND PINE)
Norfolk Island pine walaupun namanya pine, ia bukanlah pokok pine yang diambil untuk buat balak. Jika di habitat asalnya, tanaman ini boleh mencapai ketinggian lebih 100 kaki. Namun, jika dijadikan sebagai indoor plant, ruang tanaman di dalam pasu menyebabkan pertumbuhan pokok terbatas. Pastikan medium tanaman pokok ini sentiasa lembap dan [posisikan ia di tepi tingkap yang menerima pancaran matahari pagi

2. YUCCA
Yucca ialah tanaman tahan lasak yang sesuai hidup di dalam dan diluar kediaman. Walaupun terdedah kepada iklim panas berpanjangan, tanaman ini tetap boleh hidup dalam tempoh masa yang lama. Yucca cepat membesar jika menerima pencahayaan yang mencukupi. Yang paling penting, tanaman ini sesuai bagi anda yang tak ada masa untuk menyelenggara tanaman

3. KENTIA PALM
Antara jenis palma yang sentiasa menjadi pilihan sebagai indoor plant. Warnanya yang menyegarkan disamping tekstur daunya yang unik menyebabkan ia sentiasa menjadi pilihan.

4. PHILODENDRON
Philodendron antara tanaman indoor yang mempunyai karekter tersendiri. Antara yang menjadi pilihan dari spesisi ini adlah Philodendron selloum. Namun, untuk memmastikan tanaman ini membesar secara optimum, pastikan ia menerima pengamatan cahaya yang cukup terutamanya diwaktu pagi

5. CROTON
Kroton menjadi pilihan tanaman indoor disebabkan warna foliarnya yang pelbagai. Ia boleh membesar sehingga 10 kaki tinggi. Croton atau nama tempatannya pokok puding memerlukan cahaya matahari terus untuk tumbuh sihat. Jika tidak, pokoknya kana memanjang mencari cahaya

6. FICUS MICROCARPA
Boleh mencapai ketinggian lebih dari 3 meter, tanaman yang dikenali dnegan nama pokok ara atau rubber plant ini sentiasa menjadi pilihan sebagai indoor plant disebabkan nikan arkitektural nya. Kanopinya yang mudah dibentuk dan sentiasa kelihatan kemas menyebabkan ia antara pilihan utama di lobi-lobi hotel dan pejabat korporat

7. SCHEFFLERA
Schefflera adalah sejenis tanaman renek namun berupaya mencapai ketinggian lebih dari 2 meter Tidak memerlukan penyelenggaraan yang tinggi, namun memerlukan pasu bersaiz besar untuk pertumbuhan optimum. Jika akarnya tercekik (pasu kecil), Ia akan menyebabkan fizikal tanaman ini kurus dan meninggi sahaja

8. DRACAENA
Antara spesis Dracaena yang sentiapa menjadi pilihan adalah seperti Dracaena fragrans, Draceane reflexa, Draceena sanderiana dan Draceane surculosa. Dracaena fragrans boleh mencapai ketinggian lebih 2 meter jika ditanam terus di atas tanah. Tanaman ini amat terkenal terutamanya apabila tiba perayaan cina

9. FICUS LYRATA
Antara tanaman indoor yang menjadi kegilaan ramai terutamany bagi mereka yang menerapkan dekorasi scandinavian dan nordic. Di habitat asalnya, tanaman ini boleh mencapai ketinggian 5 meter dan mempunyai buah. Tanaman ini memerlukan pencahayaan terus untuk pertumbuhan optimum.

10. MONSTERA DELICIOSA
Monstera datang dari keluarga yang sama dengan Philodendron. Namun, Monstera lebih aktif memanjat pada dinding atau struktur berhampiran. Penggunaan monstera sebagai tanaman indoor menjadikan dekorasi sesebuah kediaman kelihatan lebih versetil. Sebab itu, monstera antara inkon sibolik bagi sesetengah konsep dekorasi


Bidai Roman Dari Wallpaper, Mudah Dilap Dan Tak Perlu Cuci

Nak tahu macam mana? Jom kita belajar cara membuat roman shade Fazlina Samsuddin ini

Bahan-bahan:
Wallpaper kalis air
Gam serbaguna
Pita pelekat kertas
Double side tape
Tali (macam tali jala tu)
Gunting
Pisau
Stapler tembak
Kayu 1 inci
Skru cangkuk
Velcro tape
Lidi sate (kalau ada kayu halus yang panjang seperti saiz lidi sate lebih sesuai. Potong hujung lidi yang tajam

Cara-cara:
1. Ukur saiz tingkap yang akan diletakkan roman shade. Ukuran diambil tinggi x lebar.

2. Dah dapat ukuran, potong wallpaper mengikut keperluan tingkap. dan lipatkan dua (anggaran 1.2″) di bahagian atas wallpaper dan gam kan. Guna double side tape pun boleh, Bahagian tepi pun lipat juga dan gam kan. Ini bermakna, dari ukuran asal tingkap tadi anda perlu lebihkan 1.2″ di bahagian atas, bawah dan sisi sebagai kemasan

3. Mulakan lipatan seperti kipas dari bawah wallpaper. Untuk lipatan pertama, anda perlukan ukuran 7 inci dan berikutnya 8 inci sehingga atas. Untuk lipatan yang paling atas bagi basinya lebih sedikit lebih kurang 2 inci untuk nampak lebih cantik. ini bermakna, lipatan paling atas keseluruhanya 10 inci tinggi.

4. Buat batang penyokong roman shade dari lidi sate. Untuk cantumkan lidi tadi jadi panjang gunakan pita pelekat kertas

5. Aturkan batang lidi yang telah siap dicantum tadi atas garisan lipatan pada wallpaper dan lekatkan dengan pita pelekat sepanjang lidi. Hanya tinggalkan ruang kanan dan kiri (6 inci) dari sisi tidak terlekat sebagai tempat ikat tali nanti.

6. Ambil kertas lain atau wallpaper yang sama, tampalkan di bahagian belakang wallpaper sebagai kemasan. Jangan lupa tebuk lubang untuk tujuan kita ikat tali untuk tarik pada bahagian yang tidak dilekat dengan pita pelekat kertas

7. Ikat tegang dan kemas tali pada bahagian yang tidak dilekatkan tadi dan biarkan basi banyak di bahagian atas sebagai tempat pemegang untuk ditarik. Perlahan-lahan tarik tali yang melekat pada batang sokongan roman shade. dah hampir siap dah.

8. Bahagian atas, lekatkan velcro tape untuk memudahkan ia digantung pada bingkai

9. Untuk tempat menggantung, gunakan batang kayu 1 inci dengan panjang mengikut kelebaran roman shade tadi. Balutkan kayu tersebut terlebih dahulu dan letakkan skru cangkuk sebagai tempat pemegang tali dan tape velcro di bahagian hadapan sebagai tempat tampal wallpaper tadi. Setelah siap, drill kan kayu tersebut pada bahagian atas tingkap.

p/s: dalam gambar ni saya guna polystren dulu sementara nak cuba letak di dinding

10. Dah drill kayu pada tingkap, masukkan tali pada penyangkuk skru tadi dan pastikan basi kedua-dua tali terletak di sebelah kanan untuk memudahkan ia di tarik. Lekatkan velcro tape pada wallpaper terus di atas bingkai kayu 1 inci tadi. SIAP

Dapur basah belakang rumah konsep ‘dapur terbuka’ hasil air tangan suami dan anak. Kalau ada tanah lebih di belakang atau di tepi rumah, boleh tambah buat dapur basah. Ruang dapur basah ini sesuai sangat untuk memasak makanan yang berminyak dan yang mengeluarkan bau yang kuat.

Bagi anda yang menyewa atau baru pindah masuk ke rumah baharu, item seperti perabot dan perkakas lain merupakan kelengkapan yang harus ada. Tetapi bergantung pada bajet dan keperluan masing-masing, tidak semuanya wajib beli baru. Anda boleh gunapakai semula perabot yang lama, ataupun DIY sendiri mana yang boleh. Lebih jimat dan bijak.

Hanya dengan menggunakan paip pvc, sebuah rak tv yang moden dan ringkas telah terbina.

Mari ikuti perkongsiannya.

RAK TV DARI PAIP PVC
Nak beli yg elok duit tak ramai…
Ini projek asal bole letak tv je…

BAHAN YANG DIPERLUKAN :

– pvc class 7
– join 3way & 4way
– aerosol spray flat black
– rubber wood

LANGKAH-LANGKAHNYA :

1.Rancang terlebih dahulu bentuk dan saiz rak tv yang ingin dibina sebelum menyediakan bahan keperluan.

2. Pasang dan sambungkan paip pvc dengan menggunakan joint

3. Screw rapat sekali dengan papan dan paip. Guna L bracket dan skru setiap 1′

– Pastikan pillar cukup untuk tampung berat yang kita nak. Kalau tv 50′ kena rapat pillar letak simen sekali dalam paip.

4. Cat hitam terus nampak lawa macam besi. Cat tu 1 tin cukup, cuma saya nak nampak tebal pakai 2 tin.

– Papan macam ni memang boleh beli ikut meter. Kayu saya beli dekat kedai jual kayu pallet, Ni saya tukar ramai rubber wood, nak lagi kemas pakai pinewood tapi modal keras.

5. HASILNYA

KOS YANG TERLIBAT :

1.Paip class 7 x3 batang – RM19

2. Cat – RM20

3. joint –  RM20

4. Kayu saya beli sekeping 3’x6′ RM130 tapi yang diguna cuma 1/10 sahaja tak banyak, kos yang guna ni sekitar RM30

Idea yang cukup kreatif dan bernas ini sesuai sangat untuk anda yang mahu jimat dan sukakan cabaran ketika menghias rumah. Selamat Mencuba!

Puan Dian dan suami menggunakan pelekat hitam yang amat murah dan berjaya transform dinding yang tampak kosong menjadi lebih menonjol dan menarik dengan corak burung geometrik. Jom kita tengok tranformasi nya!

BEFORE

Pelekat seperti ini boleh didapati di Mr.DIY dengan harga RM1.75 untuk yang bersaiz besar, dan 85 sen untuk yang kecil. Murah je! Puan Dian hanya memerlukan 4 tape saiz besar dan 10 tape saiz kecil untuk mendapatkan sebuah feature wall yang cantik.

AFTER

Hasilnya sangat menakjubkan. Selain menjimatkan, langkahnya juga amat mudah.

BEFORE

AFTER

Harap pembaca semua mendapat inspirasi dan selamat mencuba!


Kehidupan Harmoni Dengan Suasana Desa Di Seremban 2

Bayangkan pulang dari kerja dengan fikiran yang mendamaikan. Beristirahat bersama keluarga tercinta di rumah yang penuh selesa, kedua-duanya saling melengkapi. Selaku pemaju yang membangunkan kawasan perbandaran baru Seremban 2, IJM Land berpegang teguh dengan konsep ini. Ia merupakan kunci utama bagi mengekalkan hubungan silaturahim yang sedia ada dikalangan komuniti.

Menyingkap kembali pada tahun 70an, Seremban tidak pernah dibayangi sebagai destinasi pilihan untuk kediaman, apatah lagi sebagai peluang pelaburan. Semuanya bermula dengan sebidang tanah ladang getah yang dibeli oleh IJM Land. IJM Land melihat peluang untuk membina sebuah komuniti dari bawah. Oleh itu, IJM mewujudkan Seremban 2 pada tahun 1995 dengan misi untuk menyediakan lebih banyak pilihan rumah serta peluang pelaburan. Ia merupakan suatu usaha untuk memindahkan sebahagian perkhidmatan pentadbiran, perniagaan dan pendidikan di Negeri Sembilan. Dengan populasi penduduk yang melebihi 62,000 orang, Seremban 2 kini mempunyai sebanyak 12,862 buah rumah yang didirikan di dalam kawasan perbandaran tersebut. Namun, perancangan pembangunan Seremban 2 tidak berhenti setakat itu.

Meliputi tanah seluas 3,800 ekar, Seremban 2 menawarkan pelbagai pilihan reka bentuk rumah bermula dari pangsapuri mampu milik sehinggalah banglo mewah. Sehingga kini, kawasan perbandaran bersepadu ini terdiri daripada 30 komuniti kediaman, 7 buah sekolah kebangsaan dan sebuah sekolah antarabangsa, 2 buah taman rekreasi (City Park seluas 15 ekar &Hill Park seluas 30 ekar), Komplek Sukan seluas 34 ekar, beberapa pusat beli-belah dan pusat perniagaan komersial. Jelas sekali, perbandaran ini bertujuan untuk memudahkan dan melengkapkan kehidupan penghuninya dengan adanya kemudahan riadah, makanan, pendidikan dan kesihatan.

“Di Seremban 2, kami sentiasa mementingkan kehidupan berkeluarga dan jalinan silaturahmi sesama tetangga ataupun komuniti secara keseluruhannya. Sepanjang tahun, kami konsisten menganjurkan pelbagai aktiviti dan acara untuk menarik orang awam menyertai kami di samping mencipta kenangan bersama. Ini kerana kami sedar bahawa tulang belakang perbandaran ini ialah penduduknya,” kata Pengurus Besar Kanan (Wilayah Tengah) IJM LAND, Dato’ Hoo Kim See.

Selepas hampir suku abad, Seremban 2 secara konsisten menambahbaikkan kepelbagaian rumah dan kemudahan. Kini, IJM Land memberikan satu lagi kejutan – rumah moden berkonsep mewah melalui pelancaran Rimbun Alam @ Seremban 2 Heights. Rimbun Alam merupakan gabungan menarik antara konsep keindahan semulajadi, kefungsian dan kemodenan. Merangkumi keluasan tanah lebih 17 ekar dan berpegangan bebas (freehold), Rimbun Alam merupakan pembangunan berketumpatan rendah dengan hanya 6 rumah setiap ekar dan hampir 2 ekar kawasan hijau.

Bangga dengan kelebihan ruang keseluruhan yang berluasan sehingga 2,255 kaki per segi di setiap unit,rumah teres dua tingkat ini terdiri daripada 4 bilik tidur dan 3 bilik air. Selain itu, ia juga dibinasepenuhnya, jadi tiada pengubahsuaian diperlukan. Ini memastikan fasa pindah masuk penghuninya

adalah kos efisien dan mudah. Memberi suatu nafas baru kepada penghuninya, Rimbun Alam direka dengan ruang rumah yang selesa dan dalam persekitaran yang selamat, sesuai dengan permulaan hidup yang mendamaikan.

Bermula dari harga serendah RM527,624 seunit, Rimbun Alam menampilkan konsep easy living dengan kemasan premium. Struktur rumah yang membenarkan sumber pencahayaan semulajadi dengan persekitaran yang menyejukkan. Pemilik rumah dapat merasakan ketenangan dan privasi yang maksimum dengan adanya jalan belakang yang disediakan selebar 20 kaki. Bukan itu sahaja, semua rumah dilengkapi dengan kunci digital untuk memastikan keselamatan yang lebih terjamin. Ciri tambahan lain termasuklah tangga beralur, jubin porselin, tingkap besi dan skrin bilik mandi utama. Kesemua ciri ini dilengkapkan bagi memastikan keluarga dapat menikmati masa bersama tanpa sebarang gangguan luar.

“Kami telah lama bergiat dalam industri hartanah. Justeru, kami memahami tuntutan kehendak orang ramai yang menginginkan ruang privasi bersama keluarga. Ini merupakan inisiatif penyelesaian yang terbaik – untuk menghindari gangguan bunyi bising serta menikmati ketenangan hidup,” sambung Dato’ Hoo.

Berilhamkan Scandinavian, konsep rekaan dalaman Rimbun Alam adalah berasaskan gaya bersejarah Nordic dengan periincian kayu. Ia direka secara strategik – memadankan warna-warna vibrant yang terdapat di fabrik, jubin, perabot kayu dan dinding. Pada dasarnya, skema warna yang digunakan menonjolkan perincian halus reka bentuk ruangan. Dengan saiz perabot besar yang diletakkan di ruang tamu, membuktikan keluasan binaan segenap ruang.

Untuk ruangan rumah utama, penggunaan warna lembut dipadankan dengan nada biru dan hijau yang lebih terang dan berani, mewujudkan reka bentuk yang lebih versatil. Penggunaan tekstur yang berbeza di dalam ruang bilik tidur adalah untuk mencipta kontras visual keras dan lembut untuk menarik perhatian deria penglihatan dan sentuhan.

Seperti sedia maklum, Jabatan Mateorologi Malaysia (MetMalaysia) telah meramalkan negara bakal mengalami hujan lebat yang berterusan mulai pertengahan November in sehingga penghujung bulan berkenaan.

Maka dengan itu, orang ramai di seluruh negara berkemungkinan bakal berdepan dengan cuaca musim tengkujuh tidak lama lagi dan sekiranya berlaku sudah pasti akan menimbulkan pelbagai masalah kesulitan kepada semua.

Sekiranya berlaku hujan lebat yang berterusan dalam jangka tempoh masa yang panjang, antara masalah yang akan dihadapi orang ramai adalah untuk mengeringkan pakaian setelah dicuci.

Jadi, mungkin kini sudah tiba masanya untuk memiliki mesin pengering pakaian di rumah bagi menangani masalah tersebut.

Bagi anda yang ada masalah kekangan bajet kewangan, untuk maklumat anda sebenarnya ada beberapa mesin pengering pakaian berkualiti tinggi yang dijual dengan harga murah dan berpatutan. Oleh itu, ini beberapa pilihan model mesin pengering pakaian yang telah disediakan oleh IMPIANA.

Toshiba Sense Dry Tumble Dryer (7 kg)

Untuk mesin pengering pakaian jenama Toshiba ini, ia dijual dengan sekitar harga RM850 sehingga RM999 sahaja termasuk dengan caj penghantaran. Dengan harga bajet bawah daripada RM1000, anda boleh memiliki sebuah mesin pengering pakaian yang berjenama dan berkualiti tinggi.

Haier Dryer (7 kg)

Dengan harga serendah RM799, mesin pengering pakaian jenama Haier ini pula boleh dikategorikan sebagai model yang paling murah dan berpatutan.

Midea Dryer (7 kg)

Bagi mesin pengering pakaian jenama Midea ini juga dijual dengan harga yang murah dan berpatutan. Anda boleh mendapatkan mesin pengering pakaian jenama ini dengan harga serendah RM779 sahaja.

Dalam perkembangan lain, MetMalaysia turut meramalkan negara berkemungkinan akan berdepan dengan masalah banjir besar akibat daripada kesan perubahan cuaca berkenaan.

Sumber: Berita Harian Online

JOY Design Studio

Kedai perabot yang menawarkan perabot yang berkonsepkan scandinavian yang nampak lebih moden dan sleek dalam penataan. Harganya pula lebih berbaloi dengan kualiti yang ditawarkan kepada semua pelanggannya. Di Joy Design pelbagai rekaan moden yang boleh mengaburi mata peminatnya.

More Design

Sebuah kedai perabot yang juga memberi kepuasan kepada pembelinya, jangan tanya bab harga ya! Semestinya, harga yang cukup berbaloi dengan rekaan dan kemasan yang sempurna. Menariknya di Joy Design ini, anda boleh customize mengikut kehendak anda. Kemasan sofa juga anda boleh pilih, mungkin anda ingin gemarkan fabrik atau kulit. semuanya boleh dibuat di More Design. Menarik bukan!

Harvey Norman

Siapa yang tidak kenal dengan jenama perabot Harvey Norman yang semestinya berkualiti tinggi. Harvey Norman menawarkan konsep moden dan kontemporari bagi pilihan semua golongan masyarakat. Kalau masuk ke Harvey Norman, semua perkakas ada. Ni nak raya ni kan pergi lah jengah diskaun mesti banyak.

Maju Homes

Dah mula rambang mata dengan semua perabot yang ada. Maju Homes juga menawarkan pelbagia perabot, bukan sahaja set sofa atau set meja kopi. Pelbagai perabot yang sesuai untuk ruang kediaman anda. Konsep moden dan designer item ini membuatkan ramai akan mengilai set perabot di sini. Kalau anda tak percaya boleh la pergi lihat sendiri.

20 April 2022, tarikh yang ditunggu-tunggu oleh pemilik akaun KWSP yang telah memohon pengeluaran khas. Jumlah kelayakkan bagi setiap pemegang akaun KWSP adalah sejumlah RM 10,000.

Menurut KWSP, seramai 5.3 juta pemegang akaun telah membuat permohonan dengan kos keseluruhan adalah Rm 40.1 bilion. Walaupun baru sahaja pembayaran dilakukan, Persatuan Pengguna Islam Malaysia (PPIM) sudah mula menerima aduan dari penerima caruman yang diganggu oleh kumpulan sendikit “scamer”

Menurut Datuk Nadzim Johan selaku ketua Aktivis Persatuan Pegguna Islam Malaysia (PPIM), berdasarkan laporan sendikit tersebut dipercayai mencari mangsa secara dalam talian

Walaupun tiada data rasmi, pihak penerima pengeluran khas KWSP disarankan supaya tidak berkongsi cerita atau gambar bahawa anda telah memohon atau menerima bayaran di mana-mana media sosial.

“Jadi kita harap mereka yang dapat bantuan khas KWSP ini agar berhati-hati. Jika perlu menyemak status dengan pihak kami, semaklah.

“Ini kerana terlalu ramai di luar sana yang macam nak menerkam sahaja. Sentiasalah berhati-hati,” katanya


10 Tip Keselamatan Guna “Microwave” Yang Anda WAJIB Tahu

Microwave, ramai yang faham penggunaannya hanya untuk memanas makanan. Namun, ada microwave atau ketuhar gelombang mikro ini mempunyai fungsi sama seperti oven atau pemanggang. Namun hasilnya tidaklah sebaik pembakar. Apa yang anda tahu cara pengguna microwave? Sudah pastinya, di larang sama sekali menggunakan peralatan besi seperti pinggan atau sudu. betul tak? Selain tu, apa tip atau cara penggunaan microwave yang anda tahu?

Sebenarnya, ramai yang tak pasti dan tak tahu cara atau tip penggunaan microwave. Antaranya adalah:

1. Jangan cuba resepi yang mengandungi atau memerlukan banyak air. Kandungan haba yang terdapat di dalam microwave tidak sesuai untuk masakan jenis berair. ia akan cepat mengering malah kalau untuk tujuan masakkan, makanan tadi tak masak.

2. Susun makanan secara tertib. Pastikan susun makan mengikut saiz dan bentuk. Seperti kentang, susun dalam bentuk bulatan atau empat segi sekeliling supaya di tengah-tengah kosong dan ruang haba dapat berputar

3. Tutup bekas yang digunakan untuk mengelak makanan dari mudah terpercik dan mengotorkan microwave anda. Di samping itu juga, ia lebih mempercepatkan makanan tadi masak kerana terdapat penutup yang memerangkap di dalam bekas makanan

4. Kerap kacau makanan anda. Ia bagi tujun untuk memastikan proses memasak atau memanas dapat dilakukan sama rata

5. Potong makanan menjadi saiz yang lebih kecil. Ini bergantung kepada jenis masakan dan makanan. Jika bersesuaian, lakukan. Saiz lebih kecil mempercepatkan proses masakan dan pemanasan

6. Cucuk pada makanan yang mempunyai tekstur kenyal dengan menggunakan garfu. Jika anda memanas atau memasak makanan seperti kentang, ayam, sosej cucuk-cucuk permukaan makanan anda dengan menggunakan garfu untuk memastikan ia lebih cepat dimasak dan mengelakkan berlakunya bunyi letupan kecil di dalam microwave.

7. Letakkan segelas air bagi mengelak makanan yang dipanaskan dari cepat kering. Letakkan secawan atau segelas air bersebelahan dengan bekas makanan.

8. Elak memasak atau memanaskan bahagian kepala ikan. Bahagian matanya lebih mudah meletup

9. Letakkan makana di dalam pinggan dan bentukkan bulatan bahagian tengah. Biarkan bahagaian tersebut kosong. Ia membolehkan edaran udara panas dapat di agihkan pada keseluruhan makanan

10. Pastikan microwave sentiasa bersih selepas digunakan. Ini bermakan, selasai memanas atau memasak, lap keseluruhan permukaan microwave anda. Jika tidak bukan sekadar kotor, bau lembap akan terperangkap di dalam microwave tadi.

Buat pembeli rumah untuk pertama kali kadang-kadang anda tidak arif apa tindakan yang perlu anda lakukan setelah pemaju menyerahkan kunci rumah (vacant possession). Pakar hartanah sekunder  terkenal, iaitu Dr Azizul Azli Ahmad berkongsi 15 panduan yang wajib anda buat sebelum berpindah masuk atau melakukan ubah suai rumah.  Jangan terus teruja dapat kunci tapi buat dulu inspection secara terperinci. Sebaiknya setelah mendapat rumah baru  anda jangan mengubah suai rumah tersebut dalam tempoh 18-24 bulan kerana pemaju yang akan menanggung kecacatan rumah tersebut.

SENARAI SEMAK KEADAAN RUMAH BARU

1. Pastikan tiada takungan air dalam lantai tandas. Buat ujian air dengan simbah sebaldi air, pastikan air mengalir kelubang saliran.
2. Tiada jubin lantai yang retak, sumbing atau pecah.
3. Keadaan lantai bersih, tiada kesan tumpahan cat atau najis tukang buat rumah.
4. Keadaan dinding tiada keretakkan atau cat merekah.
5. Kesan lembapan dalam dinding akibat paip bocor, paip ada dalam dinding.
6. Setiap kunci pintu berfungsi dengan baik.
7. Tingkap dan pintu dapat dibukak tutup dengan baik dan rapat tanpa regangan.
8. Kualiti kayu pada pintu dalam keadaan baik tidak merekah atau berlubang dimakan ulat.
9. Tiada kesan kebocoran pada setiap tingkap, lihat keadaan selepas hujan lebat kawan!
10. Keadaan siling tidak beralun, retak, rata dan tidak melendut.
11. Pastikan tiada kesan air dan lumut pada siling,ini tanda kebocoran berlaku.
12. Pasang lampu seharian untuk uji arus elektik dan pendawaian baik dalam rumah.
13. Uji semua soket elektrik pastikan ianya berfungsi, guna plug hp untuk menguji juga boleh dilakukan.
14. Pastikan sinki tidak bocor dan berfungsi dengan baik.
15. Semua saluran dan tekanan air berfungsi dengan baik dan sekata. Lebih istimewa ajak isteri mandi sama sama!
Lebih istimewa waktu periksa ini dah ada orang rumah, boleh cat rumah sambil pegang tangan sama sama.

Sumber perkongsian : Facebook Dr. Azizul Azli Ahmad

Setiap kali apabila kita menginap di hotel pasti kita bersa untuk tidak mahu terjaga dari tidur. Betul tak? Ini kerana sejak awal kaki melangkah ke hotel kita sudah dimanjakan dengan suasana disitu. Semua kelihatan cantik dan mewah malah memberikan keselesaan yang sepenuhnya. Dan pasti anda juga pernah terfikir, alangkah bagusnya kalau bilik anda dirumah seperti ini.

Suasana bilik hotel selalunya menyegarkan tubuh badan serta fikiran anda yang keletihan. Sebab itulah anda amat menyukai suasananya. Sebenarnya tidak mustahil untuk menjadikan bilik tidur kita seperti hotel walaupun bajet yang tidak tinggi. Caranya mudah sahaja, ikuti 9 perkara ini yang menjadi asas idea bilik hotel.

1. LAMPU TIDUR
Pencahayaan adalah cara penting tetapi murah untuk menjadikan bilik kita seperti hotel. Lampu sedia ada di rumah biasanya kurang memberikan kesan. Jadi, cuba dapatkan lampu hiasan seperti lampu tidur yang menghiasi sisi katil.

2. WANGIAN
Anda boleh wujudkan wangian yang menyegarkan dalam bilik tidur anda dengan penyembur wangian atau pun lilin aroma. Wangian yang menjadi pilihan hotel-hotel adalah lavender, kayu manis dan bayu laut.

3. PENYAMAN UDARA
Untuk memberikan keselesaan yang sempurna bilik anda harus mempunyai penyaman udara. Pastikan suhu kelembapan bilik anda terkawal.

4. CADAR & BANTAL
Rahsia mengapa kita tenggelam dalam pelukan cadar dan bantal di hotel terletak pada kiraan benangnya. Jika anda mahu mencari cadar, pilih kiraan benang yang tinggi sekurang-kurangnya 300.
Hotel biasanya menggunakan fabrik seperti satin dan linen. Tapi, untuk bilik anda, pilihlah dari jenis fabrik yang anda suka dan selesa. Jika mahu bawa pulang lebih suasana hotel itu, boleh pilih putih sebagai warna cadar.

5. WARNA
Tenang dan sofistikasi. Ini yang kita rasa bila masuk ke dalam hotel. Ia dihasilkan oleh pemilihan warna yang biasanya bertona monokromatik. Untuk mendapatkan suasana ini di rumah anda, pilih satu warna dari warna utama dan satu lagi warna selaras. Warna utama ialah kuning, biru, dan merah.

6. LANTAI
Bilik hotel memberi rasa selesa pada kaki kita. Jadi, apa yang kita pasang di lantai juga penting. Jika ini agak tinggi kosnya bagi anda, cuba dapatkan karpet atau ambal yang lembut dan selesa. Semakin lembut ia pada kaki anda, semakin tinggi kesesuaiannya.

7. BANGKU
Bangku di hujung katil bukan sahaja menjadikan bilik kita nampak menarik. Ia menyerlahkan katil selain datang dengan pelbagai fungsi seperti tempat duduk, meletak buku dan kasut.

8. KEPALA KATIL
Kepala katil biasanya memudahkan anda bersandar sambil menonton televisyen dan membaca buku. Tapi menghiasi dinding di belakangnya juga memberi kesan kepada keseluruhan ruang. Pilih sama ada memasang gambar berbingkai atau cermin di atas kepala katil untuk menyerlahkan dinding utama bilik.

9. AKSESORI
Ambil peduli dengan aksesori walaupun hanya kita yang akan melihatnya. Bilik bersifat peribadi. Kita akan menghabiskan banyak masa dalam hidup di ruang ini. Jadi, pilihlah hiasan yang dekat di hati anda atau yang anda suka.

Bila kita membeli sebarang fabrik tak kira lah pakaian, karpet, langsir, alas meja dan sebagainya, pasti ada label yang terjulur keluar. Kebiasaanya, ramai ambil keputusan untuk buang label tersebut melainkan yang memaparkan brand. Betul tak? Tahu kah anda, sebenarnya label yang berlapis-lapis itu adalah cara atau teknik penjagaan fabrik tersebut. Ini bermakna, ia adalah penting.

Ramai tak ambil endah pun dengan “care label” tersebut. Sebab itu lah fabrik yang anda gunakan tidak tahan lama kerana teknik penjagaan terutama untuk cucian tidak mengikut cara penjagaan yang telah ditetapkan di label tersebut. Jadi, lepas ni kalau ada fabrik yang dibeli mempunyai care label tue TOLONG JANGAN BUANG.

Tapi, adakah anda faham maksud pada care label tersebut. Sebab kebiasaanya, hanya simbol sahaja yang tertera. Jadi, anda perlu simpan artikel ini sebagai rujukkan.

Simbol basuhan
kebiasaanya, simbol basuhan menentukan jenis basuhan dan suhu yang disrankan. untuk basuhan yeng mempuyai petunjuk suhu ia akan tertera dalam bentuk angka atau dot.

Untuk suhu yang menggunakan simbol dot seperti berikut: Satu Dot = 30 C
Dua Dots = 40 C
Tiga Dots = 50 C
Empat Dots = 60 C
Lima Dots = 70 C
Enam Dots = 95 C

permanent press: Ia membawa maksud fabrik tersebut telah di beri satu rawatan kima khas untuk mengekalkan bentuknya. Jadi, untuk fabrik yang mempunyai simbul ini, ia tak boleh di gosok atau iron. Terdapat juga gambungan simbol basuhan yang mempuyai petunjuk suhu dan satu garisan di bawahnya

Gentle care: Untuk cucian lembut ia mempunyai dua garisan di bawah simbol basuhan. Kebiasaanya di gunakan untuk fabrik jenis lembut seperti sutera, lycra atau fabrik yang mempunyai manik atau perincian lain

Hand wash: Bila tertera simbol basuhan dengan tangan, ia menunjukkan fabrik tersebut hanya boleh di basuh dengan cucian tangan sahaja. Untuk fabrik cucian tangan, hanya sabun yang jenis lebut sesuai digunakan.Jadi, pastikan label pada sabun yang di beli sesuai digunakan untuk cucian tanagan

do not wash: Terdapat juga sebahagian fabrik yang langsung tidak boleh di cuci. Kebiasaanya, fabrik yang mempunyai simbul ini hanya sesuai untuk cucian kering

Simbol peluntur

Sama ada fabrik anda boleh dibasuh dengan peluntur atau pun tidak, ia mempunyai simbol tiga segi. Jika segi tiga tersebut kosong di dalam ia menunjukkan fabrik tersebut boleh di basuh dengan peluntur apabila perlu

Bleaching with chlorine allowed: Simbol CL di dalam segi tiga pada care label fabrik menunjukkan pakaian tersebut sesuai untuk cucian yang mempunyai chlorine

Non-chlorine bleach only: Apabila simbol tiga segi tersebut mempunyai loretan di dalam, ini bermaksud cucian peluntur yang digunakan tidak mempunyai bahan chlorine.

Do not bleach: Fabrik yang mempunyai simbol tiga segi yang berwarna sepenuhnya dengan tanda pangkah ia tidak boleh di basuh dengan peluntur. Kebiasaany, fabrik jenis polyster dan di celup pewarna mempunyai simbol ini

Simbol atau kaedah pengeringan

Tubler dry: Untuk simbol keringan biasa, ia mempunyai tanda empat segi dan bulatan di dalamnya

Tumble dry temperature: Seperti simbol cucian, apabila simbol pengering mempunyai dot atau suhu, ia menunjukkan suhu maksimum yang boleh digunakan untuk mengeringkan fabrik tersebut. Jadi, pastika ketika mengeringkan pakai tersebut. setkan suhu pada mesin pengering

Do not tumbler dry: simbol pengering yang dipangkah menunjukkan fabrik tersebut hanya sesuai dikeringkan secara jemur sahaja. Tak boleh guna mesin pengering

Simbol dan cara menggosok

Kebiasaanya, simbol gosok disertakan dengan petunjuk suhu sama adala dalam bentuk dot atau nombor

Do not iron: Fabrik yang tidak boleh di gosok, tertera simbol iron bertanda pangkah

Simbol cucian kerinag (dry cleaning)

Dry clean: Untuk pakaian yang sesuai untuk cucian kering ia mempunyai bentuk bulat Do not dry clean: Jika bulatan tersebut ebrtanda pangkah, ini bermaksud pakaian tersebut tidak sesuai untuk dry clean Dry clean only: Jika fabrik tersebut hanya sesuai untuk cucian kering sahaja, di dalam bulatan tersebut terdapat huruf “P”. Ini bermakna, fabrik tersebut tidak boleh dicuci dengan air langsung


Nak Buat Baja Kompos Bukan Semua Bahan Boleh Guna, Ini Senarai Lengkap Buat Newbie

Baja kompos mempunyai banyak kelebihan dan kebaikan kepada tanaman. Namun ada antara kita tertanya-tanya apakah bahan yang sesuai untuk dijadikan sebagai baja kompos. Tahukah anda sisa bahan buangan terdiri daripada dua kategori iaitu bahan buangan hijau dan bahan buangan coklat.

Sisa buangan hijau mengandungi kandungan nitrogen dan kadar kelembapan tinggi di samping boleh di kompos dengan cepat dan mudah. Antara sisa buangan yang tergolong di dalam bahan sisa hijau ialah:

Untuk menghasilkan baja kompos yang berkualiti tinggi, anda tidak digalakkan untuk menggunakan buah-buahan yang mempunyai asid seperti limau kerana ia akan merosakkan kultur baja kompos.

Untuk bahan sisa buangan coklat pula, ia mengandungi karbon yang merupakan medium pengudaraan di dalam struktur baja kompos. Bahan untuk kategori ini akan mereput secara perlahan. Oleh itu, anda digalakkan untuk memotong bahan-bahan tersebut sebelum di diletakkan di dalam bekas atau mesin kompos. Antara bahan sisa coklat ialah:

Terdapat banyak bahan buangan di sekeliling anda sesuai dijadikan sebagai baja kompos terutamanya dari dapur anda. Baja kompos ini juga boleh dijadikan sebagai alternatif kepada pekebun untuk menghasilkan baja dengan murah dan mudah di samping menjamin kelestarian alam semula jadi. Ia mudah dihasilkan dan selamat untuk digunakan oleh sesiapa sahaja.

Fiddle Fig antara tanaman hiasan yang menjadi pilihan kegemaran ramai. Pokok Fiddle Fig atau nama saintifiknya Ficus lyrata tergolong dalam famili Moraceae. Pokok Fiddle Fig juga dikenali sebagai Fiddle leaf Fig.

Daunnya agak lebar dan kelihatan seperti daun pokok ketapang. Pokok hiasan ini merupakan salah satu pokok hiasan sesuai ditanam sebagai tanaman landskap di luar rumah. Pokok Fiddle Fig boleh tumbuh sehingga mencapai ketinggian lima meter.

1. Potong bahagian batang yang paling atas.

2. Dari satu batang nanti ada yang bercabang hingga tiga dahan dan empat dahan yang baharu.

3. Paling penting ketika memotong dahan, pastikan potong di bahagian internode.

4. Hasil keratan batang yang telah dipotong itu bolehlah direndam terus dengan air untuk membiakkan lagi pokok hiasan ini.

5. Boleh juga dicucuk terus di atas tanah untuk membiakkan pokok hiasan ini.

Pokok hiasan ini juga sesuai tanam di dalam rumah kerana tidak memerlukan pencahayaan yang banyak. Sebenarnya pokok Fiddle Fig adalah spesies tanaman hutan yang paling mudah dipelihara dan tidak memerlukan penjagaan yang terlalu rumit.

Tidak memerlukan banyak air, anda boleh menyiram pokok Fiddle Fig dua kali seminggu atau bila perlu sahaja.

Daun kunyit kuning dan tak subur, lelaki ini kongsi cara tanam dan perawatannya. Pokok kunyit adalah antara tanaman yang sering menjadi pilihan untuk dijadikan tanaman halaman rumah. Pokok kunyit ini adalah salah satu pokok dapur yang wajib ada dekat rumah. Tak semestinya ada tanah baru boleh tanam pokok kunyit.

Pokok kunyit yang mempunyai banyak kegunaan untuk masakan, kecantikan dan kesihatan menjadikan ia pokok wajib ditanam halaman rumah. Tapi nak tanamnya memang cabaran, jika salah cara, habis pokok daun kunyit rosak tapi jika betul pasti merimbun!

Ikuti perkongsian lelaki ini tentang pengalaman tanam pokok daun kunyit. Hasilnya memang menjadi dan subur! Saya juga baru je belajar menanam daun kunyit guna Polly beg ni baru sangat dalam 4 hingga 5 bulan lebih kurang.

Senang cerita kunyit suka sejuk maksudnya redup kalau bawah matahari terus tanpa hujan kurang siram tanah kering dia akan kuning.ini pengalaman saya tanam atas tanah yang terdedah matahari,pokok jarak-jarak dan tak rapat tak ada perlindungan. kawasan matahari petang memang terik. Kalau matahari pagi lebih baik dan ia mampu bertahan tapi daun kunyit agak terbakar hujung-hujung tapi masih boleh digunakan.

Pindah dalam polly beg letak tepi rumah, teduh bawah pokok rambutan tempat ni memang sejuk dan matahari pagi daun lebih lebar daun lebih hijau dan saya hanya guna baja urea kalau ada nasi basi saya letak sikit-sikit je kat tanah dia pas tu gembur-gemburkan.

Tanah yang digunakan

Sekam bakar
Sabut kelapa halus (cocopaet)
Nisbah 3 cocopaet 1 sekam bakar
Alhamdulillah Dari 3-4 pokok kini saya mendapat 37 pokok.

GUNA TANAH COCOPAET
Guna cocopaet ni sebenarnya senang. Saya pun baru tahu kita tak perlu siram selalu sebab tanahnya memang sentiasa lembab dan bila musim hujan dia tak terlalu terendam air dan dia tak akan mampat so akar senang bercambah pokok jadi besar daun pun besar-besar geram tengok sukanyaaaaa.

POTONG BATANG JIKA ADA POKOK YANG LAYU DAN ROSAK
Ok lagi satu dalam 10 pokok yang kita tanam mesti ada salah satunya layu bantut dan mati. Jadi saya korek isinya dan lihat masih cantik keras tak membusuk jadi saya biarkan saja alhamdulillah dah keluar tunas baru.

Jika ada pokok anda yang layu dan mati semua daun potong sahaja batang dia insyaallah dia akan tumbuh semula kalau isinya tak akan membusuk.

Jika isinya membusuk baik buang je. Gemburkan tanah jika tanah dah mengeras eloknya tukar tanah jika tak sesuai

TANAM KUNYIT SKALA BERSAR
Jika kita lihat bagai mana orang tanam kunyit berskala besar berekar-ekar tapi cantik dan subur walaupun terdedah pancaran matahari pada pandangan saya sebab ia rapat dan tanahnya lembab x terlalu kering. Pembajaan yang bagus kerana mereka memang pakar. Tanah bersesuaian, tanah gembur dan perairan yang bagus.

BELAJAR PENGALAMAN SENDIRI TANAM KUNYIT
Puas juga saya cuba cari di YouTube mencari bagaimana menanam kunyit tapi semua menunjukkan cara menanamnya sahaja tapi tidak cara perawatan dan kawasan yang sesuai. Susah sebenarnya mendapatkan ilmu jika tak ada yang ajar, apa yang saya dapat semua dari pengalaman sendiri. Belajar dari kesilapan dan usaha sampai dapat.

Selamat mencuba!

Kredit: Azizi Manap

Sebelum ini, Laman impiana pernah ceritakan kebaikkan companion plant atau tanaman peneman. Kebiasaanya, companion plant diusahakan untuk tanaman yang akan tuai sebagai makanan dan banyak diamalkan oleh pekebun-pekebun organik. Companion plant juga berguna atau sesuai diaplikasikan kepada tanaman berbunga terutamanya ros.

Ros memang terkenal dengan serangan penyakitnya seperti blackspot, bena dan kulat. Pokok ros perlu sentiasa dipantau kerana kebanyakkan penyakit atau serangan perosak yang menyerang ros mudah dan cepat merebak. Selain penggunaan racun serangga sama ada organik atau kimia, ada kaedah lain untuk mencegah serangan perosak dan penyakit pada pokok ros iaitu melalui companion plant. Bawang putih adalah companion plant atau tanaman peneman terbaik untuk ros.

Tambahan, Kajian menunjukkan kandungan yang terdapat di dalam bawang putih mempunyai fungsi anti fungus. Secara tidak langsung,ia berupaya mencegah masalah atau penyakit blackspot yang kerap mengancam pokok ros. Selain berupaya mencegah serangan serangga, kulat dan penyakit pada pokok ros, bawang putih juga dikatakan berupaya mempertingkatkan aroma ros. Jadi, lepas ni cuba tanam abwang putih di bawah rimbunan pokok ros anda.

Sumber: http://www.birdsandblooms.com


Tip Professional Untuk Pilih Langsir Nampak “Perfect”

Langsir antara elemen penting dalam dekorasi sesuatu kediaman. Hanya menggunkan langsir sahaja, pelbagai impak dan ekspresi dapat dizahirkan. Seperti contoh, rumah yang sempit kelihatan luas dengan hanya menggunkan langsir namun pada teknik yang betul.

Jadi, untuk memilih design dan saiz langsir yang bersesuaian untuk kediaman anda, ada beberapa perkara yang perlu diperincikan

LEBAR LANGSIR

Salah: kebiasanya, lebar tingkap akan diukur mengikur bingkainya. jadi, railling yang dipasang pun mempunyai saiz lebih kurang lebar tingkap tersebut. Teknik ini kan menyebabkan lebih banyak daun langsir menutupi tingkap dan secara tidak langsung menghadkan ketelusan cahaya yang memasuki kediaman. Tambahan, ia akan menyebabkan impak visual kediaman kelihatan lebih kecil dan sempit

Betul: Cara terbaik untuk mendapatkan impak yang lebih menarik dengan menggunkan langsir adalah dengan memastikan reeling atau rod langsir mempunyai kelebaran lebih pada bahagian kiri dan kanan tingkap Berikut adalah formula asasnya:

1. Ukur lebar bingkai tingkap. (Katakan 100 inci)
2. Kirakan 25% darinya (25% dari 100” adalah 25”)
3. Bahagikan dengan 2 (25” bahagi 2 adalah 12 1/2 inci)

Anda sebaiknya memanjangkan railing/rod 12 1/2 inci ke kiri dan kanan tingkap. (Dalam kes ini, anda perlu beli railing/rod 125”)

KETINGGIAN LANGSIR

Salah; Kebiasaanya, ramai lebih gemar memilih untuk meletakkan rod langsir betul-betul di atas bingkai tingkap. Namun, keadaan ini akan memberi impak visual kurang menarik. Ia akan menyebabkan siling rumah kelihatan lebih rendah. Bila dah rendah, sudah pasti kita akan berasa sempit

Betul: Ketinggial langsir yang ideal adalah dengan meletakkan rod langsir lebih tinggi. Kalau boleh sampai atau hampir ke siling untuk mendapatkan impak double volume. Kalau ada cornice, elak dari menutupi bahagian tersebut.

PANJANG LANGSIR

Pastikan langsir yang dipasang tidak tergantung di bahagian kaki. Untuk dapatkan kesan visual double volume, pastikan langsir mencecah lantai.

Sinki dari keluli tahan karat atau stainless steel memang telah menjadi kebiasaan di rumah penduduk Malaysia. Sinki jenis ini tahan lasak, murah dan mudah didapati diman-mana. Ia juga amat mudah dibersihkan setiap kali selepas guna. Tetapi, lama-kelamaan sinki stainless steel juga boleh pudar dan kusam.

Untuk mengembalikan kilat sinki stainless steel, IMPIANA ingin kongsikan langkah mudah ini yang boleh anda cuba sendiri di rumah. Jom kita semak.

BAHAN-BAHAN
1. Sabun pencuci yang dibancuh siap siap dengan air panas
2. Tuala kecil
3. Tepung gandum
4. Span cuci pinggan

CARA-CARANYA
1. Basahkan sinki dan basuh menggunakan bancuhan sabun dengan air panas
2. Lapkan sinki menggunakan tuala sehingga kering
3. Ambil tepung gandum dan taburkan pada keseluruhan permukaan sinki
4. Kemudian gosok sinki menggunakan span kering. Lakukan sehingga kotoran tertanggal dan sinki kelihatan lebih berkilat
5. Lakukan teknik ini sekurang-kurangnya sebulan sekali untuk hasil yang lebih mantap dan berpanjangan

Selamat mencuba!

Menurut kajian yang telah dilakukan di seluruh dunia, lebih 50% penduduk dunia mengalami masalah sakit tulang belakang. Kebanyakkanya berpunca daripada reka bentuk kerusi yang salah. Disamping itu juga, gaya hidup atau cara duduk tutu mempengaruhi masalah ganguan tulang belakang.

Berikut antara kriteria di perlukan untuk sebuah kerusi yang bagus dan baik:

KETINGGIAN KERUSI
Tiada ketinggian khusus yang ditentukan dalam design sesebuah kerusi. Namun yang menjadi keutamaan, kerusi tersebut haruslah boleh dilaras untuk memastikan lutut berada dalam kedudukan 90 darjah ketika duduk. Sebab itu ketinggian kerusi tidak ditetapkan kerana tinggi setiap orang berbeza

TEMPAT DUDUK (SEAT PAN)
Dicadangkan kelebaran tempat duduk bagi sesebuah kerusi yang sesuai adalah 16.5″ dan 14-18.5″ bagi kerusi boleh laras. Namun untuk ketebalan span yang melembutkan posture kerusi supaya ia sedap didiuk adalah antara 1.5-2 ini memadai. Terlalu tebal span adakalanya boleh menggangu postur duduk.

ARMRESTS
Amrest bertujuan Untuk memberi sokongan tambahan kepda postur badan ketika duduk mahunpun untuk bangun. Armrest perlu direka penuh dan mempunyai sokong yang bercantum dengan bahagian tempat duduk.

Sumber: http://ergo.human.cornell.edu

Jika anda mencari kemasan jubin untuk dinding dapur atau bilik air, yang sentiasa menjadi pilihan ramai adalah jenis subway tile. Ia menjadi pilihan disebabkan oleh fizikalnya yang lebih tahan lasak, High-gloss ceramic dan versatile.

SEJARAH
Subway tile mendapat nama dari laluan transit bawah tanah yang diperkenalkan Bandaraya New York pada tahun 1904. DI awal pembukaannya, kemasan dinding stasyen kereta api bawah tanah ini telah menggunkan kemasan jubin berukuran 3inci x 6 inci berwarna putih. Ia menajdi perhatian umu dan dari situ bermulanya pengenalan subway tile.

KEGUNAAN
Subway tile kebiasaanya digunakan sebagai kemasan dinding di dalam bilik air mahupun backspalash dapur. Permukaannya yang licin memudahkan proses membersihkan sebarang kotoran yang melekat terutamanya di dapur. Namun tidak bagi kemasan lantai. Permukaannya yang licin mengundang bahaya kepada pengguna

Artikel berkaitan:

Yang lebih menarik, material yang diguna untuk menghasilkan jubin turt pelbagai. Antaranya adalah dari kaca.

Terdapat pelbagai susunan subway tile dan setiap satunya mempunyai kesan atau impak visual yang berbeza kepada sesuatu ruang. Berikut inspirasi subway tile yang menjadi tren terkini


(GAMBAR) Bajet Hanya 8K Tapi Pasangan Ini Berjaya Realisasi Konsep Scandi Dengan Sempurna

Setahun dua kebelakangan ini, ramai pemilik kediaman di negara ini memilih untuk menggunakan konsep Scandinavian. Konsep ini menjadi kegemaran ramai kerana style nya yang tampak bersih dengan warna-warna lembut yang juga menggabungkan tekstur berbeza, Untuk menambah keanggunan perabot dan aksesori. negara Nordic telah memahami dengan sempurna cara menampilkan gaya santai yang selesa ini tetapi dalam masa yang sama masih kekal moden.

Rumah yang baru didiami 6 bulan ini mempunyai 3 bilik dan 2 bilik air dan bilik tidur utama telah menjadi kegemaran pemilik kerana di situ beliau banyak menghabiskan masa melayan pertanyaan pelanggan di Instagram jualan miliknya, pockethome.stuff. Menurutnya lagi, rumah yang dibelinya subsale ini mempunyai ruang tamu yan memanjang menjadikan ia sebagai satu cabaran buat Puan Irnanee.Dan bagi menjimatkan kos renovasi kediaman ini, beliau dan suami banyak lakukan sendiri kerja-kerja seperti mengecat dan pertukangan kecil.

Pesan Puan Irnanee lagi, sebelum melakukan sebarang perubahan pada kediaman, kenal pasti dahulu keluasan kediaman kemudian barulah mudah untuk memilih perabot. Pemilihan perabot juga perlu mesra poket dan bukanlah hanya mengikut trend semata-mata. Jom IMPIANA bawakan pembaca cuci mata semoga dapat memberi ispirasi dan idea.

Biar Hari Raya masih jauh, kita sudah pastinya perlu membuat persiapan untuk menyambut hari raya. Namun bila menyentuh soal cita rasa, pasti ada yang suka kemasan lembutnya meriah dengan corak. Tetapi ada juga yang lebih senang memilih fabrik polos. Jadi apakah kelebihan dan kekurangan kedua elemen ini buat kediaman anda? 5 alasan menarik kita bincangkan.

Kelebihan dan kelemahan  pemilihan fabrik bercorak

Boleh dilaraskan pemilihan coraknya dari kecil atau besar berdasarkan saiz ruang atau konsep dekorasi. Jadi ruang kediaman anda tidak kekal bosan dan konsepnya boleh diubah-ubah. Jadi anda sudah untung dua kali di situ kerana ruang berjaya diubah moodnnya tanpa berbelanja banyak.

Perlu dipotong dengan cermat kerana sambungan yang dibuat juga hanya akan mecacatkan langsir jika tidak dibuat dengan betul. Tambahan pula jika coraknya bersambung-sambung dan terputus di kawasan yang agak ‘genting’. Kita tidak mahu jahitan langsir nampak sumbing atau bersambung-sambung. Pandai-pandailah kita menyorokkan bahagian yang disambung itu.

Payah disuai padan jika dinding anda sendiri sudah meriah dengan corak kertas dinding. Perlu berhati-hati kerana tersilap pilih akan berkecamuk ruang kediaman anda di buatnya. Kita bukan hanya memandang dari aspek corak, malah warna, saiz corak dan sebagainya.

Payah untuk dipelbagaikan terutama dibuat langsir swag dan beberapa teknik tindihan yang hanya mengganggu alur kain yang ditindih. Jadi kesan tindihan kain ini tidak akan nampak. Malah swag anda juga nampak serabut dan comot. Jadi perlu diingat bentuk langsir pilihan anda dan kesesuaiannya

Sesuai bagi kediaman yang agak minimal dan polos. Paling tidak jendela yang nampak biasa akan tampil ceria dan elegan. Jika ruang kediaman anda dihias dengan gaya scandinavian dan minimalism, molek rasanya di hari raya ini kita meriahkan sedikit dengan corak yang girang. Tidak kira flora atau geometeri asalkan ia serasi dengan kehendak konsep kediaman anda. Kelebihan ini berdasarkan perancangan teliti anda. Bukan ikut sedap mata. Apa pun nantikan edisi kedua nanti kelebihan dan kelemahan memilih fabrik bercorak sebelum anda memutuskan pilihan sempena rumah terbuka nanti.

Memilih konsep kontemporari segar, menjelaskan warna hijau yang mendominasi segenap ruang dalam rumah Puan Kasma Dewi. Dalam masa seminggu sahaja kediaman ini telah berjaya ditukar wajahnya menjadi lebih menarik dan dapat memberikan feel kesegaran. Menurut tuan rumah, beliau hanya membelanjakan RM1.5k untuk proses ubahsuai ini kerana barangan lama ada yang masih elok sempurna dan boleh dipakai. Sudahlah pandai menghias, pandai berjimat cermat juga. Katanya lagi, “Rumah kecil seperti rumah flat tidak perlu gunakan perabot yang banyak, cukup apa yang perlu saja. Selain itu, kurangkan guna material bercorak supaya rumah tak nampak serabut. Contohnya, jika karpet bercorak sarat, seeloknya langsir dan sofa tu biarlah yang polos saja”.

Ini ada sedikit gambar hasil perkongsian tuan rumah dengan IMPIANA. Mari sama sama kita scroll sambil cuci mata. Selamat menghias!

Berpindah ke kediaman bujang baru di kota. Ruang kamarnya sekangkang kera sahaja? Bagaimanalah nak hidup selesa jika itu sahaja ruang yang ada? Bagi yang memiliki kamar sebegini kecil jangan resah dan terus membosankan diri. Kuasa warna ada dan mulakan eksperimen anda sendiri jika mahu. Ruang yang kecil wajar dilihat ceria!

Selalunya warna-warna pastel menjadi pilihan. Ia tidak membosakan dan menjadikan kita sakit mata. Ia juga mudah di suai padan dan nampak menyenangkan. Pertama, cari ruang sesuai untuk katil dan kedua ruang menempatkan almari. Maka yang lain anda boleh bermain dengan ruang atau mencari ceruk mana yang boleh dimanfaatkan bagi menempatkan keperluan yang lain. Tempatkan barangan yang penting sahaja.

Jika anda sendiri di kediaman tersebut tidak mengapa. Tetapi jika anda berkongsi  ruang, pastikan anda mendapatkan katil bertingkat atau berpoket bagi keselesaan bersama. Tidak lama dahulu katil tarik iaitu disimpan sebagai panel dinding begitu popular dalam menyelesaikan masalah ruang. Jadi ruang kompak anda boleh bertukar rupa dalam sekelip mata sahaja.Simple-simple je di IMPIANA.


Siram Pokok Guna Air Soda Lebih Bagus Berbanding Air Paip Biasa

Air adalah keperluan utama untuk semua jenis tanaman. Adakah ini bermakna semua bahan cecair sesuai dijadikan sebagai siraman pada tanaman? Sebagai contoh soda pop. Adakah ia sesuai dijadikan sebagai baja atau air siraman tanaman?

Soda pop jenis bergula bukan lah pilihan yang ideal sebagai baja tanaman. Seperti garam, gula yang terkandung di dalam air juga menghalang akar tanaman menyerap air atau nutrien yang diperlukan tanaman.

Walaubagaimanapun, air karbonat kosong tanpa gula sangat membantu dalam pertumbuhan tanaman malah lebih baik dari penggunaan air dari paip. Air karbonat tanpa gula mengandungi makronutrien seperti karbon, oksigen, hydrogen, phosphorus, potassium, sulfur dan sodium yang amat diperlukan oleh tanaman.

Ini secara tidak langsung menggalakkan pertumbuhan tanaman dengan cepat dan mempunyai imuniti yang baik. Namun bagi penggunaan minuman berkarbonat terutamanya Coca cola tidak sesuai malah mengancam tanaman.

Ini kerana bagi setiap 1 ounce Coca cola terkandung 3.38 gm gula. Sprite juga mempunyai kandungan yang hampir sama dengan Coca cola. Namun ia berguna untuk memanjangkan jangka hayat jambangan bunga atau cutting flower.

Sumber: gardeningknowhow.com

Biji benih yang halus memang agak sukar untuk dikendali ketia proses penyemaian. Anda perlu teliti dalam menyusun anak biji benih ketika disemai untuk mengelakkan ia daripada tumbuh rapat. Namun, teknin itu akan mengambil masa yang agak lama. Oleh itu, Terdapat beberapa teknik lain yang lebih mudah untuk tujuan penyemaian biji benih yang halus.

1. Campuran pasir
Campurkan 2 bahagian pasir dan satu bahagian biji benih ke dalam cawan. Gaul rata kemudian taburkan terus campuran biji benih dan pasir tadi ke atas batas tanaman. Namuan, sebelum semain dilakukan, basah atau siramkan sedikit permukaan medium dengan air. Selesai semaian, anda tidak perlu lagi lakukan siraman. Ia bertujuan untuk mengelak biji benih lari dan mengikut aliran air siraman. Partikel pasir yang gunakan mampu mengelak biji benih yang disemai tumbuh secara rapat.

2. Botol garam
Isikan biji benih kedalam botol garam yang bersih dan kering. Untuk semaian, goncang perlahan-lahan botol garam tadi, agar biji benih yang terkandung didalam nya boleh kelaur dari lubang-lubang penutup botol secara terkawal. Jika anda semai biji benih terus ke batas, sebaiknya sediakan garis atau longkakng tanaman dengan kedalaman 1cm minimum dan goncangkan botol garam pada longkang yang telah disediakan.

3. Sekeping kertas
Sediakan longkang tanaman dengan kedalam 1 cm. Lipat 2 kertas bersaiz A4 dan tuangkan sedikit biji benih di bahagian lipatan kertas tadi. Tabur perlahan-lahan biji benih tadi dengan menggunakan muncung lipatan yang terdapat pada kertas terus di dalam batas tanaman yang tealh disediakan.

4. Pasu atau bekas semaian
Gunakan pasu kecik atau bekas semaian untuk memudah kan anda melakukan semaian. Semai 2-3 biji bagi setiap sel. Untuk pasu kecil, cuba semai 4-6 biji benih

5. Guna penyepit
Bagi anda yang lebih mementingkan keseragaman, gunakan penyepit. Pilih penyepit yang mempunyai hujung halus atau tirus untuk memudahkan anda memegang biji benih yang halus. Namun anda perlu kendalinya secara perlahan-lahan tanpa merosakan biji benih

6. Lidi basah
Basahkan sedikit hujung lidi atau pencungkil gigi dan celup ke dalam beaks biji benih. Jadi, anda hanya perlu semai biji benih yang melekat pada hujung lidi tadi dalam satu masa. Namun anda perlu berhati-hati, pastikan lidi yang digunakan tidak terlalu basah. Jika tidak, ia akan mencemarkan bejih benih yang tertinggal. Biji benih perlu sentiasa dalam keadaan kering untuk ia kekal tahan lebih lama

7. Perut jari
Jika anda menyeami biji benih terus di dalam pasu atau petak semaian, cara yang paling mudah dan cepat adalah dengan basahkan sedikit perut jari anda dan celupkan ke delam bekas biji benih. Pastikan hanya 2-3 biji benih sahaja yang digunakan bagis etiap sel semaian. Buang biji benih yang berlebihan melekat di perut jari.

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!

10 idea menarik mini ladskap walau tanah 5 kaki sahaja. Landskap adalah satu terapi yang pastinya akan memberi ketenangan.Miliki kediaman pastinya mengidamkan sebuah landskap indah.

Jika pemilik yang memiliki halaman pastikan halaman anda tidak semak dan serabut dek lalaang. Landskap adalah satu terapi yang pastinya akan memberi ketenangan setiap hari anda balik dari kerja. Tidak kira sama ada laman itu luas atau tidak. Mini landskap juga sudah mampu membuatkan anda bahagia.

Jika hujung minggu laman ini akan menjadi sebagai satu ruang terapi bersama keluarga tercinta. Anak-anak bermain dan mungkin anda boleh membuat BBQ untuk makan malam bersama keluarga di halaman anda sendiri. Halaman tidaklah perlu sebesar yang diimaginasikan. Jika anda mempunyai keluasan tanah hanya lima kaki sahaja sudah cukup untuk merapikan halaman tersebut.

Jom lihat halaman, mana tahu anda boleh dapat inspirasi untuk halaman rumah anda pula.

Kemasan landskap juga penting bagi tema yang diinginkan, tidak kira sebesar mana keluasan laman anda, jika ada kehendak dan kemahuan pasti boleh lakukannya. Buat sedikit demi sedikit pasit dapat menghasilkan laman yang indah dan apa yang diidamkan.

Masa kini, terdapat rumput tiruan. Bagi yang malas untuk menjaga rumput, rumput jenis ini amat sesuai. Jadi carilah harga yang berpatutan dengan keluasan yang ingin anda pasang rumput tiruan tersebut. Sejuk mata memandang bila tengok halam mahupun patio atau anjung kediaman ada palitan hijau yang segar (mini landskap).

Banyak kelebihan jika anda memilik laman ia bukan sahaja mampu menjadi terapi malahan ia juga mampu memberi oksigen yang baik kepada kita semua. Sejuk mata memandang dengan hidupan hijau semula jadi.

Bila memiliki laman ada perlulah rajin untuk membelainya kerana tumbuhan hidup akan sentiasa berzikir.


Biak Sawi Dari Keratan Batang Beli Di Pasar Lebih Cepat Untuk Dituai

Mula-mula saya saja nak mencuba. Tak sangka menjadi pula.

1. Beli seikat sawi yang masih segar di kedai dalam RM 1
2. Potong batang sawi dan tinggalkan bahagian pucuk dan batang bawah
3. Terus tanam keratan bahagian bawah tadi

4. Setelah beberapa minggu, keluar tunas baru. Teruskan siram dan belai belai manja. Pujuk dia supaya hidup

5. Daun mula melebar. Bunga baru nak keluar

6. Selepas beberapa minggu, pokok akan meninggi, dan keluarkan bunga. Inilah bunga sawi berwarna kuning. Teruskan siram pagi dan petang. Jangan skip.

7. Sampai satu tahap, pokok akan keluarkan biji sawi.

8. Semai biji sawi apabila matang. Dalam beberapa hari, biji sawi akan bercambah

Penggalak Tanaman (Plant Booster) fungsinya mampu memudahkan tanaman menyerap baja. Secara tidak langsung penggunaan baja boleh diminimakan bila digandingkan dengan penggalak tanaman. Sangat sesuai digunakan di semua peringkat tanaman, dari anak pokok hingga berbunga, berbuah, hingga pokok tua.

Bahan-bahan:

Bahan A (Kisar Halus)

500gm Pisang berserta kulitnya
500gm Nanas
500gm Betik
500gm kangkung
250gm Belacan

Bahan B

5 biji telur
500gm gula merah
250gm beras hancur atau dedak ayam
1 liter susu cair
10 liter air bersih (lagi elok tanpa klorin)

Bahan C

500gm labu dihiris nipis lebih kurang 2mm tebal
3 biji Ragi

Cara-cara:

1. Campurkan bahan A (yang dikisar) bersama bahan B di dalam bekas untuk diperam dan dikacau rata

2. Campurkan pula susu dan labu yang telah dipotong nipis tadi

3. Hancurkan ragi dan taburkan di atas permukaan adunan bahan A, B dan labu. Jangan gaul. (Jangan tanya saya kenapa, kalau nak tau jugak pasal apa, sila tanya Jabatan Pertanian, dia orang suruh buat macam tu.)

4. Tutup bekas sama ada dengan kain atau penutup lain. Kain batik orang rumah pun boleh guna. Pastikan bekas yang digunakan tidak penuh. Perlu ada sekurang-kurangnyanya 1/3 ruang untuk udara dalam bekas peraman. (mikrob pun nak bernafas jugak).

5. Peram seminggu. Hari ke 5 dan ke 6, kulapuk dah mula banyak dipermukaan. Biar saja, jangan usik.

6. Baja akan matang setelah seminggu. Bila baja dah matang, kacau dan tapis. Bersabar waktu menapis, istighfar banyak banyak sebab proses menapis sangat menguji kesabaran. Plant booster ini agak pekat dan sedikit berlendir. Dan masukkan ke dalam botol untuk mudah disimpan.

Cara penggunaan:

Cairkan 10ml atau 20ml plant booster dengan 1L air tanpa klorin dan sembur atau siram pada keseluruhan pokok dan tanah. Ikutlah citarasa masing masing. Seperti biasa, saya selalu bermewah-mewah dengan penggunaan baja buatan sendiri. Kalau habis boleh buat lagi. Seronok pulak main peram- peram baja ni.

Gunakan sekali atau 2 kali seminggu. Adalah perlu diingatkan bahawa Penggalak Tanaman ini perlu digunakan bersama baja.

sumber: www.ilmutani.com

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).

Ini Teknik Pasti Menjadi Untuk Hasilkan Pokok Kemboja Pelbagai Warna. Kita biasa dengar pokok bunga kertas di kahwinkan untuk menghasilkan pelbagai rona bunga dalam satu pokok. Tapi, jarang sekali kita dengar pokok kemboja atau frangipani melakukan proses yang sama kan. Silap-silap ada yang langsung tak pernah dengar. cantuman atau grafting bagi pokok kemboja banyak dilakukan di negara-negara sub-tropika. Selain menghasilkan bunga yang berwarna warni di dalam satu pokok, ia berupaya mempercepatkan penghasilan bunga. Sebab itu, ada yang kita nampak pokok yang masih muda menghasilkan bunga yang awal.

Bahan dan peralatan

Pokok penanti
Sebatang pokok cantuman yang bersesuaian
Papan untuk memudahkan potongan
Pisau pemotong betul-betul tajam dan bersih
Tisu
Cable tight
Rubbing alcohol
Medical tape
Duct tape

Cara-cara:

1. Pilih batang yang akan dijadikan cantuman. Pastikan ia bebas dari penyakit, sihat dan mempunyai saiz yang hampir sama dengan batang penanti

2. Lap pada batang penanti dan dahan cantuman dengan rubbing alcohol untuk memastikan ia bebas dari sebarang bakteria dan penyakit dengan menggunakan tisu

3. Suai padan batang cantuman dengan penanti untuk mendapatkan ukuran yang bertepatan untuk cantuman

4. Gunakan blok kayu untuk memudahkan anda memotong batang penanti yang akan dilakukan cantuman. Pastikan potongan yang dilakukan tegak.

5. Sediakan pula tempat cantuman dibatang penanti dengan membuang separuh dari bahagian cantuman seperti yang ditunjukkan dalam gambar. Panjang batang yang perlu dibuang adalah 2.5-3 inci dari potongan asal

Tip: Melalui potongan ini, cantuman bukan sekadar bersentuh di bahagian sisi, malah di dasar batang. Secara tidak langsung ia menjadikan cantuman lebih stabil dan cepat bercantum

6. Lakukan keratan yang sama pada batang cantuman

7. Gunakan cable tight untuk mengukuhkan kedudukan cantuman buat sementara waktu dan balutkan dengan medical tape pada sekitar kawasan cantuman.

8. Buang ikatan cable tight semantara tadi dan sambung dengan melekatkan medical tape  pada bahagian cantuman yang lain.

9. Balutkan keseluruhan bahagian cantuman yang telah ditutupi oleh medical tape dengan duct tape bagi mengelak hidrasi dan basah. Kemudian diikat semula dengan cable tight untuk mengukuhkan cantuman. Akhir sekali, tutup cantuman dengan plastik untuk mengekalkan kelembapan.

10. Setelah 10 hari, plastik yang membalut cantuman, cable tight dan duct tape perlu di buka untuk memberi ruang bahagian cantuman bernafas. Kebiasaannya, jika duct tape dan cable tight di biarkan terus, ia akan merosakkan bahagian cantuman dan akan mengakibatkan kegagalan.


Petua Strawberi Tanah Rendah Lebat Berbuah Belakang Rumah

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

1. Medium/tanah
Strawberi memerlukan medium tanaman yang peroi dan bersaliran baik. Yang menjadi keutamaan ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

2. pH Medium
Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

3. Pencahayaan
Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

4. Keperluan saiz kawasan
Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

5. Siraman
Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

6. Baja
Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitasnya tidak optimum, jangka hayat tanaman lebih tahan lama berbanding penggunaan baja kimia.

7. Pemangkasan
Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Racun Serangga Dari Kulit Limau Untuk Siput, Afid, Agas dan ‘ Mealy Bug’.

Tanaman sayur kebiasaan yang merosakkan adalah dari jenis serangga berbadan lembut seperti afid, agas, mealybug dan siput. Nak gunakan racun, takut bahaya sebab sayur tu akan dikonsum menjadi makanan kita. Jadi, Cara terbaiknya adalah menggunakan baja organik.

Pelbagai ramuan baja organik yang pernah dipaparkan oleh laman impiana antaranya adalah seperti:

Adala lagi satu ramuan racun serangga organik yang wajib anda cuba. Kenapa Laman Impiana kata wajib. Ini kerana racun serangga ini mempunyai bau yang sedap dan menenangkan sebab diperbuat daripada limau.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.

10x ganda ruang tanaman
Setiap menara memperuntukkan ruang 4.6 kaki. Kebiasaannya, saiz ruang tersebut hanya seusia untuk 16-30 sayur jenis berbatang. Namun dengan membina 6 tingkat menara tanaman ini, anda berupaya tanam 90-130 tanaman dalam satu masa

Jimat air
Siraman hanya perlu dilakukan sekurang-kurangnya 2 kali seminggu. Disebabkan tanah dalam menara yang dalam, ia berupaya menyimpan air dalam tempoh yang lama dan dapat elak disejat air secara cepat. Secara tidak langsung ia mengurangkan bil air

Mudah diselenggara
Teknik tanaman menara ini sangat mudah diselenggara. Jika teknik tanaman tradisional yang mendatar menuntut anda mencangkung untuk tujuan menuai dan merumput, menara tanaman ni hanya perlu anda selenggara secara berdiri.

Bosan dengan halaman yang kosong tanpa seri? Laman yang luas atau kecil semuanya boleh diberi sentuhan jika mempunyai keinginan untuk menghias. Tidak susah jika anda tahu bagaimana untuk menghias laman di rumah anda.

Jom kita lihat kediaman jenis teres ini, beliau mengenakan sentuhan ringkas dan cepat untuk memperindahkan laman milik peribadinya.


Teknik Paling Mudah Baikpulih Engesel Pintu Alamari Atau Kabinet Yang Tercabut

Almari atau kabinet yang diperbuat dari MDf board atau compressed wood, selalu alami masalah Hinge atau engsel tercabut. Seperti yang berlaku kepada M Isma Faizal Musa. Melalui perkongsian di dalam Group Tukang Apa Hari Ini, Isma berhasrat untuk tebuk lubang baru dan pasang semula hinge yang tercabut.

Rupanya, ada cara yang lebih mudah, cepat dan tak perlu peralatan yang rumit untuk baiki masalah hinge pintu yang tercabut. Yang paling best, tak perlu tebuk lubang baru. Nak tahu caranya, boleh lihat video yang disediakan atau boleh baca perkongsian sahabat lain.

Kaunter pulau ibarat satu keperluan terutama bagi anda yang mempunyai kediaman jenis apartmen dengan konsep open kitchen. Ia bukan sahaja menjadi ruang serbaguna, malah sebagai pembahagi ruang dapur.

Percaya tak kome kos kaunter table bar maktam ni kos tak sampai pun 150.00? Meh maktam share

Sebenarnya maktam dah lama teringin nak buat bar table ni kat rumah singgah maktam ni. Duk riki kaunter pulau ikea ok gak. Tapi ikea jauh lepastu maktam takde transport pula nak bawak top dia sebab saiznya besar

So maktam buat la sendiri..berbekalkan imaginasi maktam dan paktam realisasikan. Biasalah isteri sentiasa jadi mandor.

Ok ni bahan-bahan yang diperlukan

Papan playwood 12mm 2×4 = 17.50
2 batang kayu inci 2×1 panjang 6kaki= 5.00
5 shelves compactment = 59.90 tesco
Kaki sofa = 2.50/ beli 4 = 10.00
Wallpaper marble jenis pvc = 6.60 semeter
Sesiku L = 2.00 untuk lekat hujung meja ke dinding
Cat kayu =36 .00
Total = 137.00 sahaja..

Siap dah. Nanti kita cari stool ye.

Biasa sangat sekarang ni orang guna wainscoting untuk dekor rumah. Idea yang dikongsikan oleh impiana ini bukan lah sesuatu yang baru tetapi sedang “in”. Dengan hanya menggunakan kayu sepin 1 suku yang berharga hanya RM 2-3, tekstur feature wall  anda kelihatan lebih menarik dan Artistik.

Menggunkan kaedah pemasanagan yang sama dengan wainscoting, gaya dekorasi ini semakin mendapat tempat dan di minati ramai. Ini antara ilham dekorasi feature wall yang hanya menggunakan kayu sepin.

Fungsi papan pemotong di dapur memang tidak dapat disangkal lagi. Kepentingannya ibarat air dan udara buat manusia. Tetapi malangnya, jangka hayat bagi sesebuah papan pemotong tidak lama. Lebih-lebih lagi jika digunakan setiap hari, papan pemotong akan cepat kotor, tambahan pula ia juga mudah menjadi pusat perkumpulan dan pembiakan kuman!

CUCI PAPAN PEMOTONG TANPA SENTAL

Tahukah anda, papan pemotong merupakan alat penggunaan dapur yang paling kotor?! Jika tidak dibersihkan dengan betul dan kerap, ianya boleh menjadi ‘sarang’ kepada beribu jenis kuman.

Ada banyak petua dan cara membersihkan papan pemotong ini. Namun bergantung kepada tahap kekotoran, kadang-kadang ianya tidak berkesan perlukan lebih masa, usaha dan tenaga (menyental).

Di sini, saya kongsikan cara yang lebih mudah, cepat dan tanpa perlu menyental. Cara ini hanya sesuai untuk mereka yang berani, teliti dan cermat.

CARANYA:

• Lap dan keringkan permukaan yang perlu dibersihkan.
• Tuangkan cecair peluntur Clorox secara perlahan-lahan pada bahagian papan pemotong yang kotor. Pastikan seluruh permukaan yang mengandungi kotoran degil berjaya dibasahkan. Boleh gunakan sudu keluli tahan karat untuk ratakan.
• Tinggalkan selama 30 minit untuk tindakbalas yang optimun. Atau lebih lama bergantung kepada hasil yang diperolehi.
• Cuci dan rendam papan pemotong seketika sehingga BAU cecair peluntur hilang. Ini untuk memastikan tiada cecair peluntur yang tertinggal pada papan pemotong.
• Dan gunakan seperti biasa.

PERHATIAN:

1) Cecair peluntur Clorox mengandungi bahan kimia aktif natrium hipoklorit yang bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.

2) Bahan kimia dalam Clorox ini larut dalam air dan mudah meruap. Maka, dengan merendam seterusnya membasuh dengan air tidak akan meninggalkannya pada papan pemotong ini.

3) Sila tutup mulut dan hidung dengan kain atau topeng kerana cecair peluntur mudah meruap dan menghasilkan bau yang kuat. Ianya boleh menyebabkan komplikasi lain.

4) Pastikan aktiviti ini dibuat dalam ruang yang mempunyai pengudaraan yang baik contoh ruang terbuka atau ada tingkap.

Nota: Tidak perlu tuang banyak cecair peluntur ini. Cukup sekadar rata ke permukaan yang perlu dibersihkan. Jimat dan kurang bau yang tidak menyenangkan.


Cuci Cocopeat Sebelum Digunakan, Ini Sebabnya

Cocopeat atau sabut kelapa adalah medium tanaman yang banyak digunakan tak kiah untuk peladang atau yang berkebun secara hobi. Ia disebabkan oleh medium ini lebih ringan untuk akar, bersaliran baik dan memegang kelembapan dalam tempoh yang lama. Namun, melalui perkongsian En. Azuan Abdullah di page Sahabat Kebun Anda, Cocopeat perlu dicuci sebelum digunakan. Kenapa ye? jom baca perkongsian tersebut

Siapa sahaja yang tidak mengenali dengan selebriti popular tanah air, Nurul Jannah Binti Muner atau lebih mesra disapa Janna Nick. Sebelum ini, anak kelahiran asal Sungai Petani, Kedah ini telah mendapat perhatian ramai selepas dikhabarkan telah berjaya memiliki sebuah rumah idamannya sekitar bulan September yang lalu.

Penerima Anugerah Bintang Paling Popular Berita Harian (ABPBH) yang ke-34 ini berkongsi khabar berita gembira itu bersama orang ramai menerusi beberapa entri di akaun laman media sosial miliknya.

Selain menjadi perhatian dan perbualan hangat di kalangan orang ramai, sikap yang ditonjolkan oleh Janna dengan membuat persediaan awal membeli sebuah rumah sebelum mencecah usia 30 tahun mendapat pujian.

Keperibadian yang ditonjolkan oleh Janna ini bukan sahaja hanya meraih perhatian malah telah menjadi contoh teladan yang baik kepada orang ramai khususnya golongan anak muda.

Bak kata orang, sedikit sebanyak dengan semangat yang ditonjolkan oleh Janna ini boleh dijadikan sebagai satu sumber inspirasi dan pemangkin semangat. Betul tak?

Jadi, kami di IMPIANA ingin mengucapkan tahniah dan syabas kepada Janna. Semoga terus sukses dalam kerjaya yang diceburinya pada masa akan datang.

Terdapat pelbagai punca dan tanda rumput di laman telah diserang kulat. Antaranya rumput kelihatan keperangan, seakan-akan hampir mati, warna yang tidak sekata dan sebagainya. Apabila ia mula menyerang laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

PUNCA KULAT MENYERANG

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat pada rumput di laman adalah:

JENIS PENYAKIT KULAT YANG MENYERANG RUMPUT
Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan

Simptom:

Pencegahan dan kawalan

Simptom:

Pencegahan dan kawalan:

Punca dan simptom :

Pencegahan dan kawalan:

Punca dan simptom:

Pencegahan dan kawalan:

Salah satu aspek yang paling penting untuk mempunyai kediaman yang nyaman dan bahagia ialah kebersihan lantai dan permaidani. Walaupun terletak pada bahagian paling bawah, tetapi kita tidak boleh mengambil mudah dan tidak membersih permaidani dan lantai . Buat para ibu atau pemilik rumah yang prihatin dan peka, pastinya hal kebersihan dan penyelenggaraan dilakukan agar lantai rumah sentisa nampak baru dan bersih.

Membaik pulih permiadani yang terkena api puntung rokok.
Untuk permaidani yang terbakar sedikit akibat terkena puntung rokok, jangan khwatir, anda masih boleh guna permaidani tersebut dengan mengikut kaedah mudah ini.Pertama sekali, potong bahagian yang terbakar menggunakan gunting kecil yang tajam. Lakukan dengan berhati-hati untuk mengelakkan daripada tergunting terlalu dalam. Selepas digunting dengan cermat, sapukan cecair pencuci pada bahagian yang rosak, diikuti cairan cuka makanan sebelum ditekapkan dengan lapisan tisu atau kain bersih yang akan menyerap di atas permukaan bahagian berkenaan. Kemudian biar sehingga kering.

Menaggalkan kesan hitam dari tumit kasut pada lantai.
Anda boleh gunakan cara yang paling simple untuk mengembalikan kilatan lantai jubin yang telah dikotori kesan hitam menjengkelkan tersebut dengan menggunakan pemadam getah sahaja. Kemudian sapu habuk pemadam yang tinggal and you are good to go. Mudah kan?!

Hapuskan tompokan kotoran di atas permaidani tebal.
Cuba gunakan pewarna yang sama dengan warna latar permaidani tersebut. Campurkan pewarnadengan air panas bagi menghasilkan perekat nipis. Kemudian, sapukan pada tompok kotoran yang mencacatkan permaidani anda. Biasanya cara ini akan memberikan hasil yang memuaskan.

Menutup kesan calar yang dalam pada lantai kayu.
Isikan ‘longkang’ pada kesan calar yang dalam itu dengan kayu plastik. Bahan pengganti itu mestilah mempunyai warna yang sama atau mirip dengan kayu asal. Anda perlu melakukan beberapa try and error sebelum dapat warna yang benar-benar sepadan. Setelah plastik tersebut lekat dan kukuh, gosok permukaan dengan kertas pasir perlahan-lahan supaya lantai kembali licin dan rata.

Membetulkan bucu permaidani yang ‘melentik’.
Jahitkan sehelai kanvas dibawah bahagian bucu permaidani yang bermasalah. Ini akan menyebabkan permaidani tersebut ‘jatuh’ selain dapat membantu permaidani untuk tahan lebih lama.